**РЕПУБЛИКА СРБИЈА**

**Град Београд**

**Градска општина Чукарица**

**Управа градске општине**

**Радна група за израду нацрта Локалног акционог плана за унапређење родне равноправности на подручју Градске општине Чукарица од 2024-2028. године**

**Датум: 13. 05. 2024.год.**

**Београд,Шумадијски трг 2**

**ИЗВЕШТАЈ**

о спроведеној јавној расправи о Предлогу Локалног акционог плана за унапређење родне равноправности на подручју Градске општине Чукарица за период од 2024. до 2028. године

Градске општине Чукарица се обавезала да ће следити принципе родне равноправности и спроводити одредбе прописане Уставом и Законом о родној равноправности, подзаконским актима, и предвиђено је да иста представљају оквир за израду Локалног акционог плана за унапређење родне равноправности на подручју Градске општине Чукарица, као и да ће исти усвојити Скупштина градске општине. Градска општина Чукарица је извршила своје Законом прописане обавезе у прописаним роковима: именовала је лице за родну равноправност, формирала Савет за родну равноправност као Скупштинско тело и Локални савет за родну равноправност.

 Да би се постигла усаглашеност Локалног акционог плана за унапређење родне равноправности на подручју Градске општине Чукарица са Стратегијом за родну равноправност за период од 2021. до 2030. године Републике Србије („Службени гласник РС“, број 103/2021), која предвиђа конкретне мере и активности у циљу унапређења родне равноправности на свим нивоима друштва, уз осврт на специфичности и потребе локалне заједнице, представља важан корак ка изградњи одрживог и инклузивног друштва.

Председник градске општине Чукарица број I-01 број 037-165/2023 од 21. 12. 2023. године је донео одлуку о формирању Радне групе за израду предлога Локалног акционог плана и именовао њене чланове. Задатак Радне групе је био да у сарадњи са Локалним Саветом за родну равноправност на територији Градске општине Чукарица, изради предлог Локалног акционог плана за унапређење родне равноправности на подручју Градске општине Чукарица за период од 2024. до 2028. године, уз обављање свих неопходних радњи и активности у циљу усвајања Локалног акционог плана за унапређење родне равноправности на подручју Градске општине Чукарица за период од 2024. до 2028. године.

Одредбама члана 36. став 1. Закона о планском систему Републике Србије („Службени гласник РС“, број 30/2018) прописано је да је надлежни предлагач дужан да пре подношења на разматрање и усвајање документа јавне политике, спроведе јавну расправу о том документу и да припреми извештај о спроведеној јавној расправи.

Обавезну јавну расправу организује и спроводи Веће градске општине, на начин и по поступку прописаном за јавну расправу о нацрту општег акта, као и да се обавезна јавна расправа спроводи на начин и по поступку прописаном овом одлуком за јавну расправу о нацрту општег акта, која је прописана овом одлуком ако није другачије предвиђено.

Закључком Већа градске општине Чукарица о спровођењу јавне расправе о Нацрту Локалног акционог плана за унапређење родне равноправности на подручју Градске општине Чукарица за период од 2024. до 2028. године, број XII-02 број 06-40/2024 – 24.04.2024. године, упућен је јавни позив представницима органа и организација, удружења, привредних субјеката, стручне јавности, као и другим заинтересованим лицима, за учешће у јавној расправи о Нацрту Локалног акционог плана за унапређење родне равноправности на подручју Градске општине Чукарица за период од 2024. до 2028. године. Јавна расправа је одржана у периоду од 22. 04. 2024. - 07. 05. 2024. године. У складу са Програмом спровођења јавне расправе, учесници јавне расправе су били представници органа јавне власти, удружења грађана и стручне јавности. Нацрт плана је представљен на отвореном састанку (округлом столу), одржаном у просторијама Велике сале Градске општине Чукарица дана 24. 04. 2024. године, са почетком у 13 часова. Примедбе, предлоге и сугестије заинтересована лица и субјекти су могли доставити Радној групи за израду нацрта Локалног акционог плана за унапређење родне равноправности на подручју Градске општине Чукарица за период од 2024. до 2028. године путем Обрасца за коментаре доступног на сајту градске општине, слањем на мејл адресу: njelic@cukarica.rs

По окончању јавне расправе, Раднa групa за израду нацрта Локалног акционог плана за унапређење родне равноправности на подручју Градске општине Чукарица за период од 2024. до 2028. године се није састајала јер није било пристиглих примедби, предлога и сугестија.

Констатовано је да до 08. 05. 2024. године није достављен ни један предлог ни сугестија за измену текста Нацртa Локалног акционог плана за унапређење родне равноправности на подручју Градске општине Чукарица за период од 2024. до 2028. године.

Узимајући у обзир напред наведено, чланови Раднe групe за израду Нацртa Локалног акционог плана за унапређење родне равноправности на подручју Градске општине Чукарица за период од 2024. до 2028. године су једногласно дали сагласност на финални Предлог Локалног акционог плана за унапређење родне равноправности на подручју Градске општине Чукарица за период од 2024. до 2028. године, и исти прослеђују Већу, односно Скупштини Градске општине Чукарица на усвајање.

Нацрт Локалног акционог плана за унапређење родне равноправности на подручју Градске општине Чукарица за период од 2024. до 2028. године се прослеђује Савету за родну равноправност на територији Градске општине Чукарица на мишљење и сагласност након чега ће се финални Предлог бити прослеђен Већу, односно Скупштини Градске општине Чукарица на усвајање.

Овај Извештај се објављује на интернет презентацији Градске општине Чукарица.

 **КООРДИНАТОР РАДНЕ ГРУПЕ ЗА**

 **ИЗРАДУ НАЦРТА ЛОКАЛНОГ АКЦИОНОГ**

 **ПЛАНА ЗА УНАПРЕЂЕЊЕ**

 **РОДНЕ РАВНОПРАВНОСТИ НА ПОДРУЧЈУ**

 **ГРАДСКЕ ОПШТИНЕ ЧУКАРИЦА**

 **Нада Јелић**